text: Se video: Vask hænder og undgå influenza
  15 september 2014 kl. 14.26
  Hvis du vil undgå sygdomme her til vinter, så kan du gøre meget selv. En stor del kan stoppes, hvis du vasker hænder ordentligt. Se her hvordan.
  De mørke måneder med kulde og sne er på vej. Og det betyder også sæson for hoste, snot og influenza. Men det kan i mange tilfælde undgås, hvis man sørger for at have en god håndhygiejne.
  Derfor har Haderslev Kommune i denne uge sat fokus på håndhygiejne. Det sker i forbindelse med den landsdækkende Hygiejneuge.
  I dag var sygeplejersker fra Haderslev Kommune klar til at informere borgere i Gram om, hvordan de kan forebygge vinterens sygdomme ved at vaske hænder på den rigtige måde.
  I klippet herunder kan du høre hygiejnesygeplejerske Kirsten Dittmer fra Haderslev Kommune fortælle, hvordan man vasker sine hænder rigtigt. (Varighed 42 sekunder)
  